गुवाहाटी , डिसेम्बर 12 : आसाम सरकारनि खावलायहरनाय लेखा हादोरनि जौसिन बिजिरसालिआ नेशनेल रेजिस्तार अव चितिजेनसिव ( NRC ) आव मुं थिसनफिन्नाय आरो अजद होफिन्नायनि जोबथा समखौ बारायनानै होफिनबाय । खौरां मोन्नाय बादिब्ला मुं थिसनफिन्नाय आरो अजद होनायनि गोदान जोबथा समा जाबाय 31 डिसेम्बर 2018 । मखनो गोनांदि , आसाम सरकारा थांनाय समबाराव जौसिन बिजिर सालिसिम लाइजाम हरनानै मखनाय खामानिफोरनि थाखाय जोबथा समखौ बारायना होनो थाखाय खावलायहरदोंमोन , आसाम सरकारनि खावलायहरनाय लेखा बिजिरसालि बुधबाराव ( दिनै ) समखौ बारायना होनानै रेहाय होयो । बेनि सिगां थांनाय नवेम्बर दाननि 1 अक्टखालि भारतनि गाहाय बिजिरगिरि रन्जन गगय आरो बिजिरगिरि रहिन्टन नारिमन बिथांमोनहा मिरु सरकारनि Standard Operating Procedure ( SOP खौ गनायनानै 15 डिसेम्बरखौ मुं थिसनफिन्नाय आरो अजद होनायनि समखौ जोबथा होन्नानै फोसावदोंमोन । 
एनआरचीआव मुं थिसनफिन्नाय आरो अजद होफिन्नाय समखौ बारायनानै होबाय